Source: http://www.budahazy.org/2017/02/gyorshir-budahazy-gyorgy-es-egyelore.html
Timestamp: 2018-12-11 11:35:38+00:00

Document:
Aránytalan! Jogtalan! Bizonyítatlan!: Gyorshír: Budaházy György és (egyelőre két) előzetesben volt vádlottársa szabadul!
Budaházy Györgynél és a másodrendű S. Józsefnél is a napokban voltak rendőrök felmérni a lakhelyet, hogy alkalmas-e nyomkövető lábbilincs alkalmazására. Ma mindketten szabadulnak, és haza telefonált a negyed rendű vádlott is, hogy ő is megy haza.
Budaházy Györgyöt a Venyige utcai bv-ből átszállítják a Nagy Ignácz utcába, és onnan fogják szabadítani, előre láthatólag 16-17 óra közt. A másik két vádlott a székesfehérvári börtönből szabadul.
A többi fogvatartott családjánál nem voltak kint felmérni a terepet, róluk (egyelőre) még nem tudunk ilyen örvendetes hírekkel szolgálni, azonban ami késik nem múlik, hamarosan mindenkit várhatunk ki.
Amint lesz pontosabb információnk Budaházy György szabadulásának időpontjáról, megírjuk.
Aki tud, jöjjön a Markó utcai bv-hez, köszöntsük minél többen Budaházy Györgyöt!
A sajtó képviselői és 10 fő körüli szimpatizáns várja Budaházy Györgyöt a Nagy Ignácz utcánál. A Venyigéből már átszállították.
A szimpatizánsok száma folyamatosan növekszik, bármelyik pillanatban kiengedhetik Budaházy Györgyöt. A családtagok, Hegedűs Lóránt református lelkész és felesége, Hegedűsné Kovács Enikő is a várakozók közt van.
Az N1TV felvétele a Nagy Ignácz utcából:
Morvai Krisztina FB-bejegyzése:
Gaudi-Nagy Tamás közleménye:
Toroczkai László keddi FB-bejegyzése:
"Ma a szokásos több órás elnökségi ülésünk után a parlamenttől egyenesen Budaházy Gyuri diósdi házához hajtottam, régi bajtársam ugyanis újra kiszabadult a börtönből. Igaz, nyomkövetővel, házi őrizetben van, de legalább otthon. Lassan, de biztosan változnak az idők. Eljön talán majd a nap, amikor a gyáva hazaárulókat üldözi majd a hatalom, és nem a népükért küzdő bátor hazafiakat."
A Kúria megszüntette Budaházy György és két vádlott-társa előzetes letartóztatását, mindhárman házi őrizetbe kerültek - erősítette meg a hétfői sajtóhíreket a legfelsőbb bírói fórum sajtótitkársága kedden az MTI-nek. A tájékoztatás szerint mozgásukat nyomkövetővel figyelik. A Fővárosi Törvényszék tavaly augusztusban terrorcselekmény és más bűncselekmények miatt Budaházy György elsőrendű vádlottat 13 év, Somogyi József másodrendű vádlottat 12 év, Szücsi Frigyes negyedrendű vádlottat 10 év szabadságvesztésre ítélte első fokon, nem jogerősen és mindhármukat házi őrizetbe helyezte. Fellebbezések folytán a kényszerintézkedések ügye a Fővárosi Ítélőtáblára került, amely ebben a kérdésben másodfokon eljárva elrendelte mindhárom vádlott előzetes letartóztatását. Ezután a vádlottak a Kúriához fordultak, amely megszüntette előzetes letartóztatásukat, és házi őrizetet rendelt el a mozgásukat nyomon követő technikai eszköz alkalmazásával. A Kúria úgy ítélte meg, hogy a három vádlott fogva tartása által biztosítani kívánt eljárási érdek a kisebb korlátozással járó kényszerintézkedéssel is biztosítható, melynek szükséges és elégséges módja a házi őrizet. A Kúria döntésekor figyelembe vette, hogy az érintett vádlottak valamennyien hosszabb időn keresztül, 2009. április 8-tól, illetve 2009. június 17-től álltak és jelenleg is állnak különböző kényszerintézkedés – őrizet, letartóztatás, házi őrizet, lakhelyelhagyási tilalom – hatálya alatt, és a jelenlegi peradatok ismeretében a közel nyolc éve folyó eljárás jogerős befejezéséig még jelentős idő is eltelhet. A Kúria ugyanakkor közölte azt is, hogy amennyiben a vádlottak a házi őrizet szabályait megszegik vagy eljárási cselekményeken idézés ellenére nem jelennek meg, és ezt alapos okkal előzetesen nem mentik ki vagy az akadály megszűnése után alapos okkal nyomban nem nyújtanak be igazolást, őrizetbe vehetők, és előzetes letartóztatásuk is elrendelhető. A Budaházy és társai elleni perben a törvényszék 2016. augusztus 30-án kihirdetett elsőfokú, nem jogerős ítéletében az összesen 17 vádlott közül a 15 terrorcselekménnyel megvádolt embert 5 és 13 év közötti letöltendő szabadságvesztésekkel sújtotta. (MTI)
Forrás: https://kuruc.info/r/2/169373/
A Kúria megszüntette Budaházy György és két vádlott-társa előzetes letartóztatását, mindhárman házi őrizetbe kerültek - erősítette meg a hétfői sajtóhíreket a legfelsőbb bírói fórum sajtótitkársága kedden az MTI-nek. A tájékoztatás szerint mozgásukat nyomkövetővel figyelik. A Fővárosi Törvényszék tavaly augusztusban terrorcselekmény és más bűncselekmények miatt Budaházy György elsőrendű vádlottat 13 év, Somogyi József másodrendű vádlottat 12 év, Szücsi Frigyes negyedrendű vádlottat 10 év szabadságvesztésre ítélte első fokon, nem jogerősen és mindhármukat házi őrizetbe helyezte. Fellebbezések folytán a kényszerintézkedések ügye a Fővárosi Ítélőtáblára került, amely ebben a kérdésben másodfokon eljárva elrendelte mindhárom vádlott előzetes letartóztatását. Ezután a vádlottak a Kúriához fordultak, amely megszüntette előzetes letartóztatásukat, és házi őrizetet rendelt el a mozgásukat nyomon követő technikai eszköz alkalmazásával. A Kúria úgy ítélte meg, hogy a három vádlott fogva tartása által biztosítani kívánt eljárási érdek a kisebb korlátozással járó kényszerintézkedéssel is biztosítható, melynek szükséges és elégséges módja a házi őrizet. A Kúria döntésekor figyelembe vette, hogy az érintett vádlottak valamennyien hosszabb időn keresztül, 2009. április 8-tól, illetve 2009. június 17-től álltak és jelenleg is állnak különböző kényszerintézkedés – őrizet, letartóztatás, házi őrizet, lakhelyelhagyási tilalom – hatálya alatt, és a jelenlegi peradatok ismeretében a közel nyolc éve folyó eljárás jogerős befejezéséig még jelentős idő is eltelhet. A Kúria ugyanakkor közölte azt is, hogy amennyiben a vádlottak a házi őrizet szabályait megszegik vagy eljárási cselekményeken idézés ellenére nem jelennek meg, és ezt alapos okkal előzetesen nem mentik ki vagy az akadály megszűnése után alapos okkal nyomban nem nyújtanak be igazolást, őrizetbe vehetők, és előzetes letartóztatásuk is elrendelhető. A Budaházy és társai elleni perben a törvényszék 2016. augusztus 30-án kihirdetett elsőfokú, nem jogerős ítéletében az összesen 17 vádlott közül a 15 terrorcselekménnyel megvádolt embert 5 és 13 év közötti letöltendő szabadságvesztésekkel sújtotta.

References: Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria